1835-чу шарахь Ташо-Хьаьжас шен ч1аг1онаш йо Устрада-Эвлахь, Майртуьпахь, Казбек-юьртахь, Сесанахь, Зандакъахь. Оццу хенахь паччахьан инарлаша къаьсттинчу тидаме оьцу Ташо-Хьаьжин б1о. Июнехь Ташо-Хьаьжин эскар т1елета Орга хи т1ехь полковник Пулло отрядашна. Кхаа дийнахь т1ом бинчул т1аьхьа эшийна Пулло юхаволу. Амма шо даьлча, Хошкелда а ягош, нохчийн ярташна юха т1елетта Пулло, амма юха а эшаво и Ташо-Хьаьжас.